Pasqua pifania

A Pasqua pifania hè una festa cristiana chì cilibreghja a prisintazioni di Ghjesù à i trè Rè Magi. Si teni u 6 di ghjennaghju. Pifania hè una parola d'urighjina greca, Ἐπιφάνεια Epiphaneia chì significheghja « manifistazioni »(da u verbu φάινω phainô, « manifistà si » ). 

 U sensu cristianu di a festa 
 In a ghjesgia latina 
'Ssa festa cilibreghja a visita à Ghjesù fatta da i rè magi: Baltazaru, Melchioru et Gasparu.

In certi paesi, a cilibrazioni liturgica di a festa hè attimpata à a dumenica, par parmetta à la ghjenti d'andà à a messa di cilibrazionni. In Francia par asempiu, 'ssa festa hè cilibrata a siconda dumenica dopu à  Natali. In iSpagna, a cilibrazioni di a Pasqua pifania hè impurtantissima :hè una festa di famiglia, ancu più ch'è  Natali.

 In i ghjesgi bizantini 
A festa cilibreghja u battezimu di Cristu in u Ghjurdanu.

In certi paesi di tradizioni bizantina, una croci hè tirata in un fiumu o in mari et i ghjuvanotti a devini truvà in acqua fresca è vultà la.

 In a ghjesgia arminiana 
A festa hè una di i più grandi festi di l'annata, parchì Natali ùn hè micca affistatu u 25 di dicembre ma, sicondu un usus cristianu anticu, u 6 di ghjennaghju.

Categoria:Natale
Categoria:Cristianisimu